ועדת הכספים, כנסת 17, פרוטוקול מספר 333, 2007-02-20 10:10

יעקב ליצמן: אני פותח את ישיבת ועדת הכספים.

יעקב ליצמן: על סדר היום הצעה לסדר היום (דיון מהיר) של חברי הכנסת וראובן ריבלין לגבי גמלאי התעשייה הצבאית שלא מקבלים פנסיה.

יעקב ליצמן: אתמול שלחנו את נציגי אגף התקציבים ואני רוצה לשמוע אותם.

יעקב ליצמן: אני לא בטוח שאנחנו נקיים עכשיו דיון אלא נשמע מה יאמרו לנו אנשי אגף התקציבים ואז נחליט או לקבל, או לדחות, או לשלוח אותם שוב להכין שיעורי בית נוספים.

יש לי בקשה.

כיוון שיש כאן נציג של האוצר וכיוון שראינו שיש לנו גם בעיה מהותית בתחום העובדות, אני מבקשת שאחרי נציג משרד האוצר ידבר גם נציג העובדים.

יעקב ליצמן: אני מבקש שתפטרי אותי מזה.

יעקב ליצמן: לפעמים הניסיון גם הוא אומר משהו.

יעקב ליצמן: תנו לי לנהל את זה בצורה שלי.

יעקב ליצמן: אני לא עומד לפתוח דיון ולא לקבל נתונים מהחברה.

יעקב ליצמן: אני רוצה לדעת האם אני יכול לדעת שהשנה יהיה לנו שקט ושהעובדים יקבלו משכורת ופנסיה במשך השנה.

יעקב ליצמן: זאת התשובה שאני צריך לקבל ולפי זה נחליט אם לשלוח אותו הביתה או לא.

אסף רגב: הממשלה מחויבת לפעול לפי ההסכמים שנחתמו עם החברה.

אסף רגב: הסכם שנחתם עם החברה בשנת 2003 ובו נקבע כי החברה מתחייבת לשלם לכל גמלאיה במועד ובעדיפות ראשונה, ולפי נספח י' להסכם הסיוע בו נכתב כי "החברה מתחייבת לפרוע את סכום ההלוואה בתוספת הצמדה וריבית כאמור לעיל וזאת במועד המוקדם מבין אלה".

יעקב ליצמן: עד כאן זה בסדר.

יעקב ליצמן: אני לא מבקש לפתוח דיון ואני לא רוצה לפתוח הסכם שהוא שריר וקיים.

יעקב ליצמן: אני רוצה לדעת האם יש לנו בוועדת הכספים שנה שקטה.

יעקב ליצמן: אני מסכים שיש הסכם ושיש הצמדה וריבית אותה צריך לשלם.

אסף רגב: החברה מחויבת לפרוע את סכום ההלוואה בתוספת הצמדה וריבית במועד המוקדם מבין אלה.

אסף רגב: קבלת תקבול מהלקוח, יום ה-1 ביולי 2006.

אסף רגב: אני רוצה לציין שלמרות שניתנה לחברה דחייה של חצי שנה במועד הפירעון מיולי 2001, החברה לא החזירה ולא שקל אחד מההלוואה כפי שמופיע בהסכם ואנחנו מחויבים לפעול לפי ההסכמים.

יעקב ליצמן: אני הבנתי, אבל לא זה מה שביקשתי.

יעקב ליצמן: הודעתי שחייבים לפרוע, הודעתי שהם חייבים ריבית והצמדה ואני תומך בזה ואני אומר שלא צריך לוותר להם על שקל אחד.

יעקב ליצמן: זו לא הייתה הבקשה.

יעקב ליצמן: יש לנו כרגע בעיה שאין משכורת לעובדים ואין פנסיה לגמלאים.

יעקב ליצמן: האם האוצר מוכן לבוא לקראת ועדת הכספים כבקשה מיוחדת?

יעקב ליצמן: כמה פעמים אנחנו מבקשים ממכם משהו?

יעקב ליצמן: אתם מבקשים כל יום העברות תקציביות, ואילו אנחנו מבקשים פעם אחד דבר אחד.

יעקב ליצמן: תאמרו לנו שאתם מסכימים והולכים לקראת בקשת חברי ועדת הכספים, ואני מדבר בשם כל חברי ועדת הכספים ומבקש לקבל שנה דחייה.

יעקב ליצמן: אם אין לך תשובה כרגע, אני מוכן לשלוח אותך עוד פעם לקובי הבר כדי שבעוד שעתיים תמסור לי תשובה.

אסף רגב: דיברתי עם קובי הבר והתשובה היא שלילית.

יעקב ליצמן: אני מציע שמחר ב-10:00 בבוקר יתקיים דיון נוסף.

יעקב ליצמן: תודה.